
Το Ευρωπαϊκό Κοινοβούλιο,
–	έχοντας υπόψη την πρόταση της Επιτροπής προς το Κοινοβούλιο και το Συμβούλιο (COM(2024)0452),
–	έχοντας υπόψη το άρθρο 294 παράγραφος 2 και το άρθρο 192 παράγραφος 1 της Συνθήκης για τη λειτουργία της Ευρωπαϊκής Ένωσης, σύμφωνα με τα οποία του υποβλήθηκε η πρόταση από την Επιτροπή (C10-0119/2024),
	έχοντας υπόψη το άρθρο 294 παράγραφος 3 της Συνθήκης για τη λειτουργία της Ευρωπαϊκής Ένωσης,
–	έχοντας υπόψη τη γνώμη της Ευρωπαϊκής Οικονομικής και Κοινωνικής Επιτροπής της 23ης Οκτωβρίου 2024[footnoteRef:1], [1:  	Δεν έχει ακόμα δημοσιευτεί στην Επίσημη Εφημερίδα.] 

–	αφού ζήτησε τη γνώμη της Επιτροπής των Περιφερειών,
–	έχοντας υπόψη την προσωρινή συμφωνία που εγκρίθηκε από την αρμόδια επιτροπή σύμφωνα με το άρθρο 75 παράγραφος 4 του Κανονισμού του και τη δέσμευση που ανέλαβε ο εκπρόσωπος του Συμβουλίου, με επιστολές της 16ης Οκτωβρίου 2024 και 4ης Δεκεμβρίου 2024, να εγκρίνει τη θέση του Κοινοβουλίου, σύμφωνα με το άρθρο 294 παράγραφος 4 της Συνθήκης για τη λειτουργία της Ευρωπαϊκής Ένωσης,
–	έχοντας υπόψη τα άρθρα 60 και 170 του Κανονισμού του,
1.	εγκρίνει τη θέση του σε πρώτη ανάγνωση όπως παρατίθεται κατωτέρω[footnoteRef:2]· [2:  	Η παρούσα θέση αντικαθιστά τις τροπολογίες που εγκρίθηκαν στις 14 Νοεμβρίου 2024 (Κείμενα που εγκρίθηκαν, Ρ10_ΤΑ(2024)0031).] 

2.	λαμβάνει υπόψη τη δήλωση της Επιτροπής που επισυνάπτεται στο παρόν ψήφισμα·
3.	ζητεί από την Επιτροπή να υποβάλει εκ νέου την πρόταση στο Κοινοβούλιο, αν την αντικαταστήσει με νέο κείμενο, αν της επιφέρει σημαντικές τροποποιήσεις ή αν προτίθεται να της επιφέρει σημαντικές τροποποιήσεις·
4.	αναθέτει στην Πρόεδρό του να διαβιβάσει τη θέση του Κοινοβουλίου στο Συμβούλιο, στην Επιτροπή και στα εθνικά κοινοβούλια.

P10_TC1-COD(2024)0249
Θέση του Ευρωπαϊκού Κοινοβουλίου που καθορίστηκε σε πρώτη ανάγνωση στις 17 Δεκεμβρίου 2024 εν όψει της έγκρισης κανονισμού (ΕΕ) 2024/... του Ευρωπαϊκού Κοινοβουλίου και του Συμβουλίου για την τροποποίηση του κανονισμού (ΕΕ) 2023/1115 όσον αφορά τις διατάξεις σχετικά με την ημερομηνία εφαρμογής
(Καθώς έχει επιτευχθεί συμφωνία μεταξύ του Κοινοβουλίου και του Συμβουλίου, η θέση του Κοινοβουλίου αντιστοιχεί στην τελική νομοθετική πράξη, κανονισμός (ΕΕ) 2024/3234.)


ΠΑΡΑΡΤΗΜΑ ΣΤΟ ΝΟΜΟΘΕΤΙΚΟ ΨΗΦΙΣΜΑ
Δήλωση της Επιτροπής επ’ ευκαιρία της έκδοσης του κανονισμού (ΕΕ) 2024/3234 του Ευρωπαϊκού Κοινοβουλίου και του Συμβουλίου της 19ης Δεκεμβρίου 2024 για την τροποποίηση του κανονισμού (ΕΕ) 2023/1115 όσον αφορά τις διατάξεις σχετικά με την ημερομηνία εφαρμογής[footnoteRef:3] [3:  	EE L, 2024/3234, 23.12.2024, ELI: http://data.europa.eu/eli/reg/2024/3234/oj. ] 

Η Επιτροπή παραμένει σταθερή στη δέσμευσή της για μείωση του φόρτου για τις επιχειρήσεις με περιορισμό των διοικητικών απαιτήσεων και εξάλειψη των περιττών γραφειοκρατικών επιβαρύνσεων. 
Για να επιτευχθεί αυτό σε σχέση με τον κανονισμό (ΕΕ) 2023/1115, η Επιτροπή θα δώσει περισσότερες διευκρινίσεις και θα διερευνήσει τη δυνατότητα πρόσθετων απλουστεύσεων, ενώ θα εξορθολογίσει τις υποχρεώσεις υποβολής εκθέσεων και τεκμηρίωσης, ώστε να τις διατηρήσει στο ελάχιστο αναγκαίο επίπεδο, σε πλήρη συμμόρφωση με τους στόχους του κανονισμού. Για τον σκοπό αυτό και για να δοθούν λύσεις στα συγκεκριμένα ζητήματα, η Επιτροπή θα δημοσιεύσει επικαιροποιημένη έκδοση των κατευθυντήριων γραμμών και των συχνών ερωτήσεων. Η Επιτροπή θα συνεχίσει επίσης να απαντά στις παρατηρήσεις των ενδιαφερόμενων μερών και των κρατών μελών, βοηθώντας τους εμπόρους και τους φορείς εκμετάλλευσης για την εφαρμογή του κανονισμού, ιδίως όσον αφορά την υποχρέωση υποβολής δηλώσεων δέουσας επιμέλειας σε ολόκληρη την αξιακή αλυσίδα. 
Για να μπορέσουν οι έμποροι και οι φορείς εκμετάλλευσης, σε συνεργασία με τις αρμόδιες αρχές, να ανταποκριθούν στις απαιτήσεις του κανονισμού, προτεραιότητα της Επιτροπής είναι να τεθεί σε λειτουργία το σύστημα πληροφοριών. Η ταξινόμηση βάσει κινδύνου που προκύπτει από το σύστημα συγκριτικής αξιολόγησης είναι επίσης καίριας σημασίας για τη διασφάλιση της προβλεψιμότητας κατά την εφαρμογή του κανονισμού για τους φορείς εκμετάλλευσης, τους εμπόρους, τις παραγωγούς χώρες και τις αρμόδιες αρχές. Η Επιτροπή αναλαμβάνει τη δέσμευση να διασφαλίσει ότι τόσο το σύστημα πληροφοριών όσο και η πρόταση για την ταξινόμηση βάσει κινδύνου θα είναι διαθέσιμα το συντομότερο δυνατόν και το αργότερο έξι μήνες πριν από τη θέση σε εφαρμογή του κανονισμού. 
Στο πλαίσιο της γενικής επανεξέτασης του κανονισμού, η οποία αναμένεται το αργότερο έως τις 30 Ιουνίου 2028, η Επιτροπή θα αναλύσει, με βάση εκτίμηση επιπτώσεων, όπου χρειάζεται, πρόσθετα μέτρα για την απλούστευση και τη μείωση του διοικητικού φόρτου. Η ανάλυση αυτή θα περιλαμβάνει την εξέταση της αναγκαιότητας και της σκοπιμότητας των μειωμένων απαιτήσεων σε σχέση με την ανατροφοδότηση από χώρες και τμήματα χωρών που έχουν επιτύχει θετικά αποτελέσματα σύμφωνα με τους στόχους του κανονισμού.

